నాదెండ్ల భాస్కరరావు ఎన్టీఆర్ ను వెన్నుపోటు పొడిచినప్పుడు, దానికి నిరసనగా రాష్ట్రంలోనే ప్రధమంగా తన కౌన్సిలర్ పదవికి రాజీనామా చేసి ఎన్టీఆర్ దృష్టిని ఆకర్షించాడు. అత్యంత కీలకమైన సమయంలో ఆయన తెలుగుదేశం పార్టీ తరఫున రాజ్యసభ సభ్యుడుగా ఎన్నికయ్యాడు. రాజీవ్ గాంధీపై బోఫోర్స్ కుంభకోణం, నేషనల్ ఫ్రంట్ ఆవిర్బావం, ఎన్టీఆర్ నేషనల్ ఫ్రంట్ చైర్మన్‌గా పదవీ బాధ్యతలు స్వీకరించడం, వి.పి. సింగ్ ప్రధాని కావడం, రాజీవ్ హత్య, పి.వి. నరసింహారావు ప్రధానిగా పదవీ బాధ్యతలు స్వీకరించడం మొదలైన కీలకమైన ఘట్టాల్లో ఆయన దేశ రాజకీయాల్లో విశిష్టమైన పాత్ర పోషించాడు.